དེ་ཉིད་ཀྱི་ཚིག་གི་དོན་རྣམ་པར་ངེས་པ་བཤད་པར་བྱ་སྟེ། འདིར་སྒྲུབ་ཐབས་
ལ་འཇུག་པའི་ཡན་ལག་ལ་གཉིས་ཏེ། ལྷ་ལ་དད་པ་ལ་སོགས་པའི་དོན་དུ་མཆོད་པར་བརྗོད་
པ་དང༌། བསྟན་བཅོས་ལ་སོགས་པས་འཇུག་པའི་དོན་དུ་དམ་བཅའ་བའོ། །དེ་ལ་མཆོད་པར་
བརྗོད་པ་ནི། ཡི་དྭགས་གདན་ལ་བཞུགས་ཞེས་པ་ལ་སོགས་པ་སྟེ། ཁ་ཅིག་ན་རེ། ཡི་དྭགས་
ནི་དབང་ཕྱུག་གོ། ཞེས་ཟེར་རོ། དེ་ནི་མི་རིགས་ཏེ། དབང་ཕྱུག་ལ་བྱེད་པའི་ཁྱད་པར་གྱི་ཚིག་
མེད་ཅིང༌། བདེ་མཆོག་གི་གདན་དབང་ཕྱུག་ཁོ་ནར་མ་ངེས་པའི་ཕྱིར་རོ། །དེས་ན་ཡི་དྭགས་ནི་
རོའི་གདན་ཏེ། དང་པོར་རོ་ནི་བསྒོམ་བྱ་བ། །ཆོས་ཀྱི་དབྱིངས་ཀྱི་བདག་ཉིད་མཁས། །ཞེས་
གསུངས་ཤིང༌། འདི་ཡང་སྔོན་ཉིད་དུ་གསུངས་པས་དང་པོའི་དབང་དུ་བྱས་པའི་ཕྱིར་རོ། །ཚིག་
གི་དོན་ལྷག་མ་རྣམས་ནི་འོག་ཏུ་བཤད་པར་བྱ་སྟེ། སྐུ་མདོག་ཞལ་དང་ཕྱག་མཚན་ལ་སོགས་
པ་རྣམས་འདིས་གསལ་བར་བྱེད་པའི་ཕྱིར་རོ། །དམ་བཅའ་བ་ནི། བདེ་མཆོག་གམ། འཁོར་
ལོ་སྡོམ་པ་ཞེས་པ་ལ་སོགས་པ་སྟེ། དེ་ལྟར་ཕྱག་འཚལ་ནས་ཅི་བྱ་ཞེ་ན། སྒྲུབ་པའི་ཐབས་དེ་
ནག་པོ་བ་བདག་གིས་བཤད་པར་བྱའོ། །གང་གི་སྒྲུབ་ཐབས་ནི། བདེ་མཆོག་འཁོར་ལོ་སྟེ།
-357-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
དེའི་སྒྲ་ཙཀྲ་སཾ་པ་ར། ཞེས་པའི་སུ་ཁ་ནི་བདེ་བར་མཆོག་སྟེ། མི་འགྱུར་བའི་བདེ་བ་མཆོག་ཏུ་
གྱུར་པའི་སྒྱུ་མ་ལྟ་བུའི་ལྷའི་འཁོར་ལོའམ། ཡང་ན་སམ་བྷ་ར་སྡོམ་པ་སྟེ། ཙིཏྟ་ཀྲ་མ། ཞེས་པ་
བྱང་ཆུབ་སེམས་ཀྱི་རིམ་པའི་འཁོར་ལོ་ལྔའི་དཔའ་བོ་དང་རྣལ་འབྱོར་མ་རྣམས་གཉིས་སུ་
མེད་པར་སྦྱོར་ཞིང་སྡོམ་པ་ཡིན་ལ། དེའི་ཁྱད་པར་མ་རྒྱུད་ཀྱི་སྣོད་མ་ཡིན་པ་ལ་སྦས་པས་ན་
གསང་བའི་དོན་ནོ། །ཇི་ལྟར་ན་མཆོག་དང་ཐུན་མོང་གི་དངོས་གྲུབ་སྒྲུབ་པའི་གསང་སྔགས
མ་
ཡིད་སྐྱོབ་པར་བྱེད་པ་སྡོམ་པའི་སྡོམ་པ་ཡན་ལག་དང་བཅས་པ་རྩ་བ་དང་བཤད་པའི་རྒྱུད་
ལས་གསུངས་པའི་གཅེས་པའི་དོན་ཀུན་འཁྲུགས་པ་སྡེབ་པ་དང་མ་ཚང་བ་ཁ་སྐོང་བའི་སྒོ་
ནས་བསྡུས་ནས། མཁའ་འགྲོའི་བརྡའི་སྐད་ཀྱིས་སྦས་པ་དེ་ཟུར་གྱིས་གསལ་བར་བྱས་པའི་
སྒོ་ནས་སོ། །དེ་ལ་འཁོར་ལོ་སྡོམ་པའི་སྒྲུབ་ཐབས་ནི་བརྗོད་བྱ། རྒྱུད་ཀྱི་འཐོར་བ་སྡུད་པ།
ཚང་བ་ཕན་ཚུན་ཁ་སྐོང་བ། གོང་འོག་འཁྲུགས་སྡེབ་པ། མི་གསལ་བ་གསལ་བར་བྱེད་པས་
རྒྱུད་ཀྱི་སྒྲུབ་ཐབས་རྟོགས་པར་བྱེད་པ་ནི་དགོས་པ། དངོས་གྲུབ་ཀུན་བསྡུས་ནས་སྒྲུབ་པ་ནི་
དགོས་པའི་དགོས་པ། སྔ་མ་ལ་བརྟེན་ནས་ཕྱི་མ་རྣམས་འབྱུང་བ་ནི་འབྲེལ་བའོ།། །།
ད་ནི་སྒྲུབ་པའི་ཐབས་དངོས་བཤད་པར་བྱ་སྟེ། དེ་ལ་སྦྱོར་བ་དང་། དངོས་གཞི་དང་།
རྗེས་སྤྱོད་ཀྱི་རྣལ་འབྱོར་རོ། །སྦྱོར་བ་ནི། ཁ་ཅིག་ན་རེ། དཔའ་བོ་དང་རྣལ་འབྱོར་མ་རྣམས་
ཀྱིས་སྔགས་དང་ཌ་མ་རུའི་སྒྲས་གཉིད་ལས་བསླང་བར་བསམས་ནས་འོད་གསལ་གྱི་ངང་
ལས་ལངས་ཏེ། དེ་རྣམས་ལ་ཕྱག་འཚལ་བའི་བསམས་པས། ༀ་སརྦ་བཱི་ར་ཡོ་གི་ནི་ནཱཾ་ཀཱ་ཡ་
ཝཱཀ་ཙིཏྟ་པྲ་ཎ་མེ་ཎ་བཛྲ་བནྡྷ་ནཾ་ཀ་རོ་མི། ཞེས་པས་ཕྱག་བྱས་ནས། ལུས་ཀྱི་ཁམས་བསང་
བ་དང༌། དབང་བསྐུར་བའི་དམིགས་པ་ལྟར་ཕྱིའི་ཆུའི་ཁྲུས་བྱ་བའམ། ནང་གི་རྡོ་རྗེའི་ཁྲུས་
སམ། ཡི་གེ་བརྒྱ་པའི་བསྒོམ་བཟླས་ཀྱི་དམ་ཚིག་གི་ཉེས་པ་སྦྱང་བའི་ནང་གི་ཁྲུས་བྱས་ལ།
བར་ཆད་ཀྱི་བགེགས་བསལ་བ་དང༌། ཚོགས་གཉིས་འཕེལ་བ་དང༌། གསང་སྔགས་ཀྱི་གཙང་
-358-

སྔགས་ལ་འཇུག་པའི་སྒོ་ལས། ནག་པོ་ཞབས་ལུགས་ཀྱི་བདེ་མཆོག་ཆོས་སྐོར་བཞུགས།
༨༧༽
སྦྲའི་ཀུན་སྤྱོད་ལ་གནས་པའི་ཕྱིར་བདུད་རྩི་རིལ་བུ་ཟ་བའམ། མེད་ན་ཟོས་པར་བསྒོམས་ལ།
ལུས་ཀྱི་ཐ་མལ་བའི་དྲི་མ་དག་པར་བྱེད་པའི་ཕུང་པོ་ཁམས་སྐེ་མཆེད་ཐམས་ཅད་ལྷའི་རང་
བཞིན་དུ་བསྒོམ་པར་བྱའོ་ཞེས་ཟེར་རོ། །
དེ་ཡང་མ་ཡིན་ཏེ། ཌ་མ་རུའི་སྒྲས་བསྐལ་བར་འཆད་པ་རྒྱུད་ལས་མ་གསུངས་པའི་
ཕྱིར་དང༌། ནང་གི་ཁྲུས་མེད་པར་རྣལ་འབྱོར་མི་རུང་བས། ཕྱིའམ། ནང་གི་ཁྲུས་གང་རུང་གིས་
མི་ཆོག་པའི་ཕྱིར་དང༌། ངག་འབྱེད་དེ་ཐམས་ཅད་གསང་སྔགས་ཀྱི་ཀུན་སྤྱོད་ཡིན་པས་བདུད་
རྩི་རིལ་བུ་ཉིད་ཁོ་ན་ལ་ཁྱད་པར་དུ་སྦྱོར་བའི་རྒྱུ་མཚན་མེད་པའི་ཕྱིར་དང༌། ཡན་ལག་ལས་
འདས་པའི་གོ་མཚོན་གྱི་དོན་ཡང་མ་ཤེས་པར་ཟད་པའི་ཕྱིར་རོ། །
འོ་ན་ཇི་ལྟར་ཞེ་ན། རྩ་རྒྱུད་ལས་འཆད་པར་འགྱུར་བའི། རི་བོ་ཚང་ཚིང་སྨན་ལྗོངས་
དང་། །རྒྱ་མཚོ་ཆེན་པོའི་ངོས་དག་དང༌། །གདོད་ནས་གྲུབ་པའི་དུར་ཁྲོད་དུ། །དེར་ནི་དཀྱིལ་
འཁོར་བསྒོམ་པར་བྱ། །ཞེས་པ་དང༌། མངོན་བརྗོད་བླ་མ་ལས། རི་སུལ་དང་ནི་རི་རྩེ་དང༌། །ཆུ་
བོའི་ངོགས་དང་འདུས་པ་དང༌། །རྒྱ་མཚོ་ཆེན་པོའི་འགྲམ་དག་དང་། །ཤིང་གཅིག་དང་ནི་ཞི་
བའི་གནས། །མ་མོའི་ཁྱིམ་མམ་དུར་ཁྲོད་དམ། །སྣ་ཚོགས་སྐྱེད་མོས་ཚལ་མཆོག་གམ། །ལྷ་
ཁང་དང་ནི་མཆོད་རྟེན་ནམ། །ཁྱིམ་མམ་བཞི་མདོ་དག་ཏུ་ནི། །སྒྲུབ་པ་པོ་ཡིས་སྦྱོར་བསྒྲུབས་
ན། །འདོད་པ་ཀུན་གྱིས་འབྲས་བུ་གསོལ། །གནས་ནི་བརྟག་པ་བྱས་པ་ལ། །ཡིད་ནི་གང་དུ་
དགའ་བ་དེར། །སྣ་ཚོགས་བདེ་མཆོག་དམ་པ་དེར། །དེ་རུ་བསྒྲུབས་ན་དངོས་གྲུབ་འགྱུར། །
དབྱེ་བ་དུ་མས་སྒོམ་པ་ནི། །གདུལ་བྱའི་བསམ་པའི་དབང་གིས་སོ། །ཞེས་གསུངས་པའི་
གནས་མཚན་ཉིད་དང་ལྡན་པར་ཆོས་ཐམས་ཅད་བསམ་གྱིས་མི་ཁྱབ་པའི་ངང་ལ་ཉལ་བ་
ལས་ཐོ་རངས་རྣལ་འབྱོར་མ་རྣམས་ཀྱི་གླུས་བསྐུལ་ནས་སྙིང་རྗེའི་དབང་གིས་ལངས་ཏེ།
ལུས་ཀྱི་ཕྱི་ནང་གི་ཁྲུས་བྱས་ནས། རོའི་གདན་ལ་འདུག་པར་མོས་པས། སྟན་བདེ་བ་ལ་
-359-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
འདུག་སྟེ། བདུད་རྩི་མྱངས་ལ། རང་བདེ་མཆོག་ལྷན་ཅིག་སྐྱེས་པར་གསལ་བའི་ངང་ལ། ༀ་
ཧ། ཞེས་པ་ལ་སོགས་པ་བྱང་ཆུབ་ཀྱི་རང་བཞིན་གྱི་ཡི་གེའི་གོ་ཆ་བགོས་ཏེ། ལུས་ཐ་མལ་གྱི་
དྲི་མས་དག་པར་བྱས་ནས། ཨཱ་ལི་ཀཱ་ལིའི་སྔགས་བརྗོད་པས་ངག་དག་པར་བྱས་ལ། ཤྲཱི་ནི་
གཉིས་མེད་ཡེ་ཤེས་ཏེ། །ཧེ་ནི་རྒྱུ་སོགས་སྟོང་པ་ཉིད། །རུ་ནི་ཚོགས་དང་བྲལ་བ་སྟེ། །ཀ་ཡིག་
གང་དུའང་མི་གནས་པའོ། །ཞེས་ཡིད་དག་པར་བྱེད་པའི་རྣལ་འབྱོར་རྣམས་དང་པོར་བྱ་སྟེ། རྩ་
རྒྱུད་ལས། ནངས་པར་སྔར་ལངས་སེམས་བདག་ཉིད། །ལུས་ལ་ཐམས་ཅད་བྱས་ནས་སུ། །
ཡན་ལག་ལས་འདས་མཚོན་ཆ་རྣམས། །ལུས་ལ་གནས་པ་ཀུན་ཏུ་སྦྱང༌། །ལུས་ལ་དག་བྱེད་
བྱས་ནས་སུ། །རྟག་ཏུ་སྔགས་ནི་བརྗོད་ནས་སུ། །རྣལ་འབྱོར་གནས་ནི་ངེས་བསྟེན་ཅིང་། །
ཞེས་གསུངས་པ་ལྟར་རོ། །འདིར་སྒྲུབ་ཐབས་གཙོ་ཆེ་བ་རྣམས་སྨོས་ནས། ཕྲ་བ་མ་སྨོས་པ་ནི་
ཕལ་ཆེར་བདེ་མཆོག་གི་ཆོག་སྤྱི་འགྲོ་ཡིན་པ་དང༌། སློབ་དཔོན་གྱི་མན་ངག་མེད་པར་རང་
དགར་འཇུག་པ་དགག་པའི་ཕྱིར་རོ། །
དེ་ནས་སྙིང་ཁའི་ཞེས་པ་ལ་སོགས་པ་ལ། སྙིང་ཁའི་ཞེས་པ་ནི་རང་གི་སྙིང་ཁར་པཾ་
ལས་པདྨའི་སྟེང་དུ། ཨ་ལས་ཟླ་བའི་དཀྱིལ་འཁོར། རཾ་ལས་ཉི་མའི་དཀྱིལ་འཁོར་གང་ཡང་
རུང་བ་སྟོང་པ་དང་བདེ་བ་ཤས་ཆེ་བའི་ཁམས་ཀྱི་བྱེ་བྲག་གིས་བསམ་པའོ། །ས་བོན་ནི་ལྷ་
རང་རང་གི་ས་བོན་ཏེ། འདིར་ནི་ཧཱུཾ་དངུལ་ཆུའི་མདོག་ལྟ་བུ་སྟོང་པའི་ཁམས་ཀྱི་དབུས་སྔོ་ལ།
བདེ་བའི་ཁམས་ཀྱི་མཐའ་དཀར་བའོ།
།འོད་ཚོགས་ཀྱི་ཞེས་པ་ནི་ཡེ་ཤེས་ལྔས་བྱིན་གྱིས་
བརླབས་པའམ། ཡེ་ཤེས་ལྔའི་རྟེན་ནམ། ཡེ་ཤེས་ལྔ་མཚོན་པའི་འོད་ཟེར་སྣ་ལྔ་གཞོམ་དུ་མེད་
པ་རེ་རེ་ལ་འཁོར་སྣ་ལྔ་དང་ལྡན་པའི་ཚོགས་ཏེ། རླུང་འོད་ཟེར་སྣ་ལྔ་པོ་རེ་རེའི་འཁོར་དུ་ལྷ་མོ་
ལྔ་ལྔའི་འོད་ཟེར་རྒྱུ་བའི་ཕྱིར་རོ། །བདེ་གཤེགས་སྤྱན་དྲངས། ཞེས་པར། འགའ་ཞིག་ན་རེ།
བདེ་གཤེགས་ཏེ་སངས་རྒྱས་དང༌། བྱང་ཆུབ་སེམས་དཔའ་ཐམས་ཅད་དང༌། རིགས་དྲུག་གི་
-360-

སྔགས་ལ་འཇུག་པའི་སྒོ་ལས། ནག་པོ་ཞབས་ལུགས་ཀྱི་བདེ་མཆོག་ཆོས་སྐོར་བཞུགས།
༨༧༽
སེམས་ཅན་ཐམས་ཅད་ཀྱང་བདེ་མཆོག་གི་ལྷ་ཚོགས་སུ་བྱས་པ་སྤྱན་དྲངས། བླ་མ་དང་བྱང་
སེམས་རྡོ་རྗེ་རིགས་བདག་གི་ཚུལ་དུ་བསྒོམས་ལ། བླ་མ་དང་ལྷ་ལ་ཕྱག་བྱའོ་ཞེས་ཟེར་རོ། །
དེ་ཡང་གྱི་ན་སྟེ། སེམས་ཅན་ཐམས་ཅད་བདེ་མཆོག་གི་ལྷ་ཚོགས་སུ་བྱས་པ། ཚོགས་ཞིང་དུ་
སྤྱན་དྲངས་པ་ཡིན་ན། ཚོགས་ཞིང་སྤྱན་དྲངས་ནས། སེམས་ཅན་གྱི་དགེ་བ་ལ་རྗེས་སུ་ཡི་
རང་བྱེད་པ་དང༌། སེམས་ཅན་ཐམས་ཅད་ཀྱི་དོན་དུ་རྫོགས་པའི་སངས་རྒྱས་འཐོབ་པར་བྱའོ་
ཞེས་སེམས་བསྐྱེད་པ་མི་རིགས་པར་འགྱུར་བའི་ཕྱིར་དང༌། བླ་མ་བྱང་སེམས་སུ་བསྒོམས་ན། །
བླ་མ་སངས་རྒྱས་ཀུན་དང་མཉམ། །ཞེས་པ་དང༌། སངས་རྒྱས་ཀྱི་གོང་དུ་བླ་མ་ལ་སྐྱབས་སུ་
འགྲོ་བ་ལ་སོགས་པ་མི་འཐད་པར་འགྱུར་བའི་ཕྱིར་དང༌། བྱང་ཆུབ་སེམས་ནི་བླ་མའི་གཙོ། །
ཞེས་འབྱུང་བས། བླ་མ་བྱང་སེམས་སུ་སྒོམ་པར་འགྱུར་ན། སངས་རྒྱས་བྱང་ཆུབ་སེམས་
དཔའ་དང༌། །བྱང་ཆུབ་སེམས་ནི་བླ་མའི་གཙོ། །ཞེས་གསུངས་པས་བླ་མ་སངས་རྒྱས་སུ་
སྒོམ་པར་འགྱུར་བ་དང༌། དོན་དུ་ན་མངོན་བརྗོད་ཀྱི་གླེགས་བམ་དག་པ་རྣམས་ལས། བྱང་
ཆུབ་སེམས་དང་བླ་མའི་གཙོ། །ཞེས་གསུངས་པའི་ཕྱིར་རོ། །
ཡང་ལ་ལ་ན་རེ། ཤར་ཕྱོགས་ཀྱི་དུར་ཁྲོད་ཀྱི་དབང་པོའི་མདུན་དུ། བླ་མ་སེངྒེའི་ཁྲི་ལ་
བཞུགས་པར་བསྒོམ། ཞེས་ཟེར་ལ། ཁ་ཅིག་ནི། བླ་མ་དཀྱིལ་འཁོར་གྱི་ལྷ་སྣམ་གྱི་གྲྭ་གཅིག་
ཏུ་སྒོམ་གྱི། ལྷ་རིགས་བདག་ཏུ་མི་སྒོམ་ཞེས་ཟེར་རོ། །དེ་ཡང་མི་རིགས་ཏེ། བླ་མ་ནི་སངས་
རྒྱས་ཐམས་ཅད་འདུས་པའི་བདག་ཉིད་དང༌།
སངས་རྒྱས་ཐམས་ཅད་ཀྱིས་ཕྱག་བྱ་བའི་
གནས་ཡིན་པས་རིགས་བདག་ཏུ་སྒོམ་པ་མི་འགལ་བའི་ཕྱིར་དང༌། གུར་ལས། བླ་མ་རྡོ་རྗེ་
ཅན་མཆོད་ཅིང༌། །ཞེས་པ་ནི། ཀུན་སྤྱོད་ལས། བླ་མ་རིན་ཆེན་ལྟ་བུའི་སྐུ། །རྡོ་རྗེ་ཅན་ཞེས་པ་
དང་དོན་གཅིག་པས། བླ་མ་ཉིད་རྡོ་རྗེ་འཆང་དུ་བཞེད་ལ། རྡོ་རྗེ་འཆང་ཡང་རིགས་ཐམས་ཅད་
ཀྱི་བདག་པོ་ཡིན་པའི་ཕྱིར་དང༌། དེ་དག་གི་རྗེས་སུ་འབྲངས་ནས། གྲུབ་ཆེན་དཔལ་འཛིན་
361-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
གྱིས་ཀྱང༌། རྡོ་རྗེ་འཆང་བདག་རྣམ་པ་ཅན། །བླ་མ་ཞེས་བཞེད་པ་ཡིན་པའི་ཕྱིར་རོ། །
འོ་ན་ཇི་ལྟར་ཞེ་ན། བདེ་བར་གཤེགས་པ་སྤྱན་དྲངས་པ་ནི། སྡུག་བསྔལ་ཐམས་ཅད་
རྣམ་པར་དག་ནས་མཆོག་ཏུ་མི་འགྱུར་བའི་བདེ་བ་ཆེན་པོར་སོན་པའམ། བདེ་བ་ཆེན་པོ་རྟོགས་
ཤིང་མངོན་དུ་གྱུར་པ་བཅོམ་ལྡན་འདས་བདེ་མཆོག་འཁོར་ལོའི་དཀྱིལ་འཁོར་གྱི་ལྷ་ཚོགས་
གཙོ་བོ་ལ་བླ་མ་མི་བསྐྱོད་པས་དབུ་བརྒྱན་པ། རང་བཞིན་གྱིས་གྲུབ་པའི་ལྷ་མོའི་ཚོགས་དང་
བཅས་པ། སྤྲུལ་པའི་སྤྲིན་མཐའ་ཡས་པས་སེམས་ཅན་ཐམས་ཅད་ཀྱང་བདེ་མཆོག་གི་ལྷ་
ཚོགས་སུ་བྱེད་པ་རྣམས་རབ་ཏུ་སྤྲུལ་ནས་རང་གི་མདུན་གྱི་ནམ་མཁར་སྤྱན་དྲངས་པ་སྟེ། དེ་
ལྟར་ཡང་རྡོ་རྗེ་མཁའ་འགྲོ་ལས། རང་གི་སྙིང་ཁའི་ཟླ་དབུས་སུ། །ཀུན་གྱི་དེ་ཉིད་དགོད་པར་བྱ། །
དེ་ཡི་འོད་ཟེར་ལས་བྱུང་བའི། །མཁའ་འགྲོ་མ་སོགས་ཀྱིས་མཆོད་དེ། །ཕྱག་འཚལ་ནས་ནི་འདི་
སྐད་བརྗོད། །སྔོན་དུ་རང་ཉིད་ཟླ་དབུས་སུ། །ཨ་ལས་ཟླ་བའི་དཀྱིལ་འཁོར་བསམ། །དེ་ཡི་
སྟེང་དུ་ཧཱུཾ་ནི་བསྒོམ། །དེ་ནས་བྱམས་པའི་སེམས་བྱས་ཏེ། །ཞེས་པ་དང་མངོན་བརྗོད་དུ། རང་
གི་སྙིང་ཁའི་མཁའ་དཀྱིལ་དུ། །ཉི་མའི་དཀྱིལ་དུ་གནས་པར་བསྒོམ། །དེ་སྟེང་དེ་ཉིད་མཆོག་
དམ་པ། །ཡེ་ཤེས་ལྔ་པོ་ཞི་བ་ཡིན། །སྣ་ཚོགས་འོད་ཟེར་གསལ་བ་ཡིས། །རྣམ་པར་འཕྲོ་བས་
ཀུན་ཏུ་ཁྱབ། །སྔོན་གྲུབ་པ་ནི་བསྐུལ་ནས་སུ། །བྱིན་གྱིས་བརླབས་པའང་བྱེད་པ་ཉིད། །ནམ་
མཁའི་ཁམས་ནི་ཉམས་དགའ་བར། །དཀྱིལ་འཁོར་མཆོག་ནི་མཐོང་བ་སྟེ། །ཏིལ་གྱི་གང་བུ་ལྟ་
བུ་ཡི། །ལྷ་དང་ཁྲོ་བོས་ཁྱབ་པར་མཐོང༌། །སངས་རྒྱས་བྱང་ཆུབ་སེམས་དཔའ་དང༌། །བྱང་ཆུབ་
སེམས་དང་བླ་མའི་གཙོ། །ལྷ་མོ་སྣ་ཚོགས་མཐོང་ནས་ནི། །བདག་གིས་མཆོད་ཅིང་བརྗོད་པར་
བྱ། །སངས་རྒྱས་སྤྲོས་པ་སྤྲུལ་པའི་ཚོགས། །ཁྲོ་བོའི་རྒྱལ་པོ་རྣལ་འབྱོར་མས། ། འགྲོ་བ་རིགས་
དྲུག་སེམས་ཅན་རྣམས། །སངས་རྒྱས་རྣམས་སུ་དགོད་པར་བྱ། །ནམ་མཁའི་དཀྱིལ་ནི་ཀུན་
ཁྱབ་པའི། །མཆོག་རྣམ་བཞུགས་པར་མཐོང་ནས་ནི། །ཞེས་གསུངས་སོ། །
-362-

སྔགས་ལ་འཇུག་པའི་སྒོ་ལས། ནག་པོ་ཞབས་ལུགས་ཀྱི་བདེ་མཆོག་ཆོས་སྐོར་བཞུགས། ༨༧༽
མཆོད་པ་ཀུན་གྱིས་ལེགས་མཆོད་དེ། །ཞེས་པ་འདིར། ཁ་ཅིག། མཆོད་པ་རྣམ་བདུན་
དང༌། ཡིད་ལས་བྱུང་བའི་མཆོད་པ་ཙམ་གྱིས་མཆོད་པར་བྱེད་དོ། །འགའ་ཞིག་ནི། སརྦ་བིད་པུ་
ར་ལ་སོགས་པའི་སྔགས་བརྗོད་པ་བདེ་མཆོག་གི་སྐབས་ནས་ཡིད་མཆོད་དུ་བཤད་པ་མེད་
དེ་ལྟ་
པས། དེ་མ་བྱས་ཀྱང་ཆོ་ག་ཆད་པའི་ཉེས་པ་མེད་དོ་ཞེས་ཟེར་རོ། །དེ་དག་ནི་མ་ཡིན་ཏེ། མཆོད་
པ་ཀུན་ཞེས་པ་མཆོད་པ་བྱེ་བྲག་པ་ཙམ་ལ་འཆད་པའི་རྒྱུ་མཚན་མེད་པའི་ཕྱིར་དང༌།
བུའི་སྔགས་དང༌། ཕྱག་རྒྱ་དང༌། ཏིང་ངེ་འཛིན་གྱི་སྒོ་ནས་མཆོད་པ་ཡིད་མཆོད་དུ་འདོད་ཀྱི།
སྔགས་བརྗོད་པ་ཉིད་ཙམ་ཡིད་མཆོད་དུ་མི་འདོད་པའི་ཕྱིར་རོ། །
འོ་ན་ཇི་ལྟར་ཞེ་ན། མཆོད་པ་ཀུན་ནི། ཕྱི་དང། ནང་དང༌། གསང་བ་དང༌། དེ་ཁོ་ན་ཉིད་
ཀྱི་མཆོད་པའི་ཚོགས་ཀུན་ཏེ། དཱ་རི་ཀཱ་བས་ཀྱང་དེ་ལྟར་བཤད་དོ། །འདི་ལ་ཁ་ཅིག